1 Tessalonisense 4:14 Paulus wys nou eers op wat met die Here Jesus gebeur het. Hy het gesterf. Sy teenstanders het gedink dat hul oorwin het. Nogtans staan die Here Jesus op die derde dag op uit die dood. Dis belangrik om daarop te let dat die Here Jesus regtig gesterf het en in die graf gelê het. Dit wys vir ons dat die Here Jesus se krag so groot is dat Hy wat dood was weer tot lewe kan wek. Dit is nie so dat iemand op die dag van Sy terugkeer nog moet leef om hom of haar die ewige lewe te kan gee. Die opstandiging van die dooies kom regtig. Hoe groot is die wonder en God se krag dat Hy selfs die dooies met hul liggame uit die graftes kan en sal laat kom. Selfs hulle wat dit eintlik nie wil nie.